
REFERAT DE APROBARE A PROIECTULUI DE HOTĂRÂRE
 
privind aprobarea modificării tarifelor unice și a  tarifelor distincte  practicate de către   RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1- Timişoara, a Județului Timiș, în baza contractului de delegare prin concesiune a activității de colectare și transport a deșeurilor nr. 2303/08.12.2017

1. Descrierea situației actuale
Prin Hotărârea de Consiliu Local nr. 235 din 25.06.2020 s-au aprobat tarifele unice și tarifele distincte, practicate de cãtre RETIM ECOLOGIC SERVICE SA, în raport cu utilizatorii serviciului de salubrizare pentru activitatea de colectare și transport a deșeurilor municipale desfãșuratã în Zona 1 a Județului Timiș, în baza Contractului de delegare prin concesiune a activitãții de colectare și transport a deșeurilor nr. 2303/08.12.2017.
Prin adresa nr. 4256 din data de 01.07.2021 a Asociației de Dezvoltare Intercomunitară ADID Timiș înregistrată la Primăria Municipiului Timișoara cu nr. SC2021-18665 din 02.07.2021 se solicită adoptarea hotărârii de aprobare a tarifelor unice și distincte majorate pe categorii de utilizatori, pentru colectare şi transportul deşeurilor menajere şi reciclabile precum şi a deşeurilor similare reziduale şi reciclabile pentru utilizatorii serviciului (persoane fizice, juridice, instituţii publice) din Zona 1- Timişoara, a Judeţului Timiş, la propunerea motivată şi justificată a RETIM ECOLOGIC SERVICE SA.
Prin Hotărârea nr. 3 din 01.07.2021 a Consiliului Director al Asociației de Dezvoltare Intercomunitară  Deșeuri Timiș s-au aprobat tarifele modificate, unice și distincte rezultate pe categorii de utilizatori pentru colectare şi transport deşeuri municipale pentru utilizatorii serviciului (persoane fizice, persoane juridice şi instituţii publice). 

2. Schimbări preconizate şi rezultate aşteptate:
Modificarea acestor tarife are la bază:
· Hotărârea Consiliului Județean Timiș nr. 74 din 31.03.2021 privind modificarea tarifelor de preluare a deşeurilor de către operatorul Depozitului de Deşeuri nepericuloase Ghizela;
· HG nr. 4/2021 privind stabilirea salariului minim brut pe țară, garantat în plată începând cu data de 01.01.2021, în valoare de 2300 lei; 
· HCL nr. 248 din 29.06.2021 privind modificarea tarifelor aferente sortării deșeurilor reziduale și a deșeurilor reciclabile, tarife practicate de operatorul Companiei Locale de Termoficare  COLTERM SA în Stația de sortare deșeuri a Municipiului Timișoara;
· modificării valorii unitare a tichetelor de masă acordate salariaților de la 15 lei/zi lucrătoare/salariat la 18 lei /zi lucrătoare/salariat;
· Ordinul ANRSC nr. 563/22.12.2020 privind majorarea cuantumului contribuţiei datorate de către operatorii de salubrizare de la 0,12% la 0,2% din cifra de afaceri;
· Actualizarea redevenţei cu IPC general pentru perioada octombrie 2019-aprilie 2020 (a cărui valoare este de 5,84%) conform Fişelor de Fundamentare şi Memoriului tehnico-economic.

3. În concluzie, ținând cont de modificările legislative și de propunerea ADID Timiş luăm act de aceasta și propunem aprobarea modificării tarifelor unice şi a tarifelor distincte, practicate de către   RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1- Timişoara, a Județului Timiș, în baza contractului de delegare prin concesiune a activității de colectare și transport a deșeurilor nr. 2303/08.12.2017.

